กรมทางหลวงสรุปน้ำท่วม 5 จังหวัดภาคใต้ กระทบการจราจร 13 แห่ง ผ่านไม่ได้ 4 แห่ง
วันนี้ (5 ธ.ค.2560) ผู้สื่อข่าวรายงานว่า กรมทางหลวงสรุปสถานการณ์เนื่องจากอุทกภัยในพื้นที่ภาคใต้ มีสภาวะน้ำท่วมพื้นที่ 5 จังหวัด มีสายทางที่มีสภาวะน้ำท่วม จำนวนทั้งสิ้น 12 สายทาง มีสภาวะน้ำท่วมในพื้นที่ 13 แห่ง การจราจรสามารถผ่านได้ 9 แห่ง ผ่านไม่ได้ 4 แห่ง ดังนี้1. จ.พัทลุง- ทางหลวงหมายเลข 4047 ลำปำ – พัทลุง ช่วงกม.ที่ 0 – 3 พื้นที่ อ.เมือง จ.พัทลุง ระดับน้ำสูง 15 – 40 ซม. เส้นทางเลี่ยงใช้ทางหลวงชนบทหมายเลข 4001 ไปเลี้ยวชวาเข้าถนน อบต. ไปเลี้ยวซ้ายเข้าทางหลวงชนบทหมายเลข 2018 ไปออกทางหลวงหมายเลข 40472. จ.ตรัง- ทางหลวงหมายเลข 403 ต้นม่วง – ตรัง กม.ที่ 111 – 118 พื้นที่ อ.เมือง จ.ตรัง ระดับน้ำสูง 60 ซม. เส้นทางเลี่ยงใช้ทางหลวงหมายเลข 4 หรือทางหลวงหมายเลข 4158 แทน- ทางหลวงหมายเลข 403 ตรัง – กันตรัง กม.ที่ 124 – 132 พื้นที่ อ.เมือง จ.ตรัง ระดับน้ำสูง 7 - 60 ซม. เส้นทางเลี่ยงใช้ทางหลวงท้องถิ่นแทน- ทางหลวงหมายเลข 419 ถนนวงแหวนรอบเมืองตรัง กม.ที่ 2 – 9 พื้นที่ อ.เมือง จ.ตรัง ระดับน้ำสูง 25 ซม. เส้นทางเลี่ยงใช้ทางหลวงหมายเลข 4 หรือทางหลวงหมายเลข 4158 แทน อย่างไรก็ตาม ยังเกิดฝนตกหนักในบางพื้นที่ สถานการณ์ยังคงต้องเฝ้าระวังตลอดเวลา ซึ่งอาจก่อให้เกิดน้ำป่าไหลหลาก น้ำท่วมฉับพลัน และดินโคลนถล่ม กรมทางหลวงได้สั่งการให้ทุกหน่วยงาน ประกอบด้วยสำนักงานทางหลวง แขวงทางหลวง และหมวดทางหลวงในพื้นที่ เตรียมความพร้อมในการรับมือกับสถานการณ์ดังกล่าว พร้อมทั้งเข้าไปดำเนินการแก้ไขปัญหาเบื้องต้นตลอด 24 ชั่วโมง โดยภารกิจหลักในปัจจุบัน คือช่วยให้การจราจรผ่านได้ก่อน หลังจากเมื่อน้ำลดจะทำการสำรวจความเสียหาย เพื่อซ่อมแซมสู่ความยั่งยืนต่อไปทั้งนี้ ขอให้ประชาชนโปรดใช้ความระมัดระวังในการใช้เส้นทางเพิ่มขึ้น เพื่อความสะดวกและปลอดภัย หากต้องการสอบถามสภาพเส้นทาง สภาพการจราจร หรือต้องการความช่วยเหลือ สามารถติดต่อได้ที่ สายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง)
กรมทางหลวงสรุปสถานการณ์น้ำท่วม 5 จังหวัดภาคใต้ มีสภาวะน้ำท่วมในพื้นที่ 13 แห่ง การจราจรสามารถผ่านได้ 9 แห่ง ผ่านไม่ได้ 4 แห่ง
กรมทางหลวง,น้ำท่วม,อุทกภัย,น้ำท่วมภาคใต้,พัทลุง,ตรัง,ThaiPBSnews,ThaiPBS,ไทยพีบีเอส,ข่าวไทยพีบีเอส